**YOUCAT for Kids – Hefte D – Samling 3, Økt 1**

**Hovedtema:** Trosbekjennelsen

**Øktens tema:** Jesus og oss – Hvordan skal vi leve som kristne i dag?

**Læringsmål**

* Å reflektere over hvem Jesus er for oss i vår tid
* Å se nærmere på hva det betyr å leve som kristen i dag.
* Omfatter sidene 40 – 80 i YOUCAT for Kids

**En kort oversikt over gjennomføringen:**

1. Opprop, samtale og quiz om Jesus
2. **2a:** En gjennomgang av quizen, og kortfilm/mini-dokumentar om Jesus\*

**Eller** **2b:** En gjennomgang av quizen + et oppgaveark: «På jakt etter Jesus»

1. Å lage en kort dokumentar om Jesus og vår tid
2. WWJD-armbånd (WWDJ = What Would Jesus Do?)

\*Her må du selv velge hva som skal vises. Kanskje har du andre/bedre forslag selv.

**Du trenger:**

* Quiz om Jesus (R)
* Film om hvem Jesus var, og hva han sa og gjorde (forslag til filmer):
<https://www.youtube.com/watch?v=sOIMrXlM6u4>

<https://www.youtube.com/watch?v=sNO_jdwzAm4&t=4s>

<https://www.youtube.com/watch?v=JLtL5cI9WlM>

* Å snakke om Jesus i dag: Oppgavearket «På jakt etter Jesus» (R) + flere ressurser på nettsiden til denne økten.
* **WWJD-armbånd:** https://www.youtube.com/watch?v=FatCH\_jDP0o ELLER <https://www.youtube.com/watch?v=JEJ973kUD-k> ELLER [https://www.tiktok.com/@paiges..braceletz/video/7235811464567655722](https://www.tiktok.com/%40paiges..braceletz/video/7235811464567655722) + Tillegg til den siste videoen: Hvordan å lage makrameknuter med tre tråder: <https://www.youtube.com/watch?v=h4EcYXLmLM4> + Hvordan å sette inn perler i makramearmbånd: <https://www.youtube.com/watch?v=f2-0wyOXXl4> )

**Gjennomføringen av økten**

1. **Opprop og samtale (tema) og en Jesus-quiz**

Denne gangen kan du gjerne gå rett over til å snakke om tema etter oppropet. Still dem gjerne dette spørsmålet:

* **Husker noen hva vi snakket om da vi hadde samling sist?**

SVARET KAN VÆRE: Trosbekjennelsen, med fokus på Jesus.I tillegg snakket dere kanskje om hva en menighet er, og om de første menighetene?

Her slår man to fluer i en smekk 😊 På den ene siden er dette en fin måte å få barna i tale på, det å be dem repetere hva de husker. På den andre siden vil de som ikke var der forrige gang få vite/lære litt om det de gikk glipp av.

Etter dette kan det passe å gjennomføre **Jesus-quizen** som du finner i resursene til denne økten på blilys.no. Barna bør kanskje ikke ta quizen alene (en og en), men helst i par eller i små grupper. Det beste er om alle får et quiz-ark hver og noe å skrive med, slik at de aktivt kan ta del i quizen. En quiz er rett og slett en form for omvendt undervisning. Det er en fin måte å lære på ved hjelp av forhåndskunnskap og samarbeid.

1. **To mulige valg:** 2a og 2b (Begge inkluderer en gjennomgang av quizen.)

**2a: En gjennomgang av quizen og en kortfilm om Jesus**
Det er viktig å bruke god tid på å gjennomgå quizen slik at barna også husker (lærer) noe fra den. Man lærer ofte best når man tar ordene i egen munn, derfor kan det være lurt å høre hva alle gruppene mener er riktig svar på hvert av quiz-spørsmålene, istedenfor å kun gi dem fasiten. Et tips: For hvert spørsmål – og etter at hver gruppe har avgitt sitt svar – kan du gi dem en ny sjanse. Be dem høre om de har tenkt seg om, og om de mener et annet svar enn de de selv har svart, er det korrekte svaret. Dette er selvfølgelig dersom svaret deres ikke er helt riktig. Deretter kommer du med fasitsvaret.

Husk noen småpremier og trøstepremier 😊

Under «Du trenger» har vi kommet med noen forslag til noen forskjellige kort-snutter dere kan se om Jesus. Kanskje har du (eller evt. et av barna eller en av foreldrene) forslag til noe annet dere kan se.

ELLER

**2b: En gjennomgang av quizen + et oppgaveark: «På jakt etter Jesus»**

Velger du 2b kan du først lese det som står om gjennomgangen av quizen i 2a.

Deretter må du ha kopiert opp oppgavearket «På jakt etter Jesus». Dette er et ark der barna skal lete etter svarene i YOUCAT for Kids. De kan jobbe sammen to og to eller i mindre grupper. Svarene finner de mellom side 40 og 80. Hvis dere aldri har sett på disse sidene før, bør du kanskje se på sidene kjapt sammen med barna (skumme igjennom), og de bør få god tid på denne oppgaven. Hvis de allerede har brukt boka en del, og allerede kan har sett gjennom disse sidene en del, kan det hende det går ganske kjapt for dem å finne svarene.

Ta en titt på oppgavearket og avgjør om dette er noe for dere. Du må gjerne endre litt på det som står og tilpasse litt skulle du ønske det. Pass på å gjennomgå sammen med barna etter at tiden (du har gitt dem til denne oppgave) er over. La dem delta i gjennomgangen. Ros dem for det de har gjort, selv om det ikke alltid er riktig svar.

**Viktig:** For at de skal slippe å kludre på arket sitt, kan de godt få et nytt/ekstra oppgaveark (ved siden av det de allerede har fylt ut) slik at de kan skrive inn riktig svar uten for mye kluss.

NB! **Du – kateketen – bør lese dette før du går videre!!!**

Når man jobber med boka/bøker og oppgaveark kan det lett være at mange barn føler dette blir kjedelig da det minner for mye om det de gjør på skolen. Noen barn synes dette er helt ok, mens andre igjen ikke. Man kan naturligvis ikke ta hensyn til alt, men at katekesen blir sammenlignet med skole, skal man være litt forsiktig med. Skole(n) er noe barna *må* gå på. Katekesen skal være frivillig. Katekesen er likevel heller ingen fritidsaktivitet.

Det som er frivillig, må være noe de har lyst til å være med på. Hvis katekesen blir noe de enten gruer seg til, et sted de bare kjeder seg eller mistrives, så er det store sjanser for at barna føle det samme om både Kirken og troen. Dette *kan* vi ikke unnlate å ta hensyn til! Vår personlige mening om hva barna burde synes, hvordan de burde oppføre seg og om hvordan katekesen burde være, er sekundært i denne sammenheng.

**Det viktigste er:** Hvordan oppnå målet med katekesen? Og: **Hva er egentlig målet?** Målet med katekesen må være at man oppnår to viktige ting: 1) Barna lærer noe om sin tro. OG 2) Barna lærer å elske Gud, sin neste og seg selv. For å oppnå punkt 2, ***må*** man jobbe med det sosiale; med felleskapet.

Tillegg: Ifølge Direktoriet for katekese (Vatikanet, 2020) er det fem hovedpunkter som forteller hva vi – kateketene – skal gjøre i katekesen. Det er veldig lite her som tilsier at katekesen skal ligne på skolen. Disse fem punktene er: a. Å lære om Jesus. b. Å feire liturgien. c. Å forstå hvordan å elske Gud, sin neste og seg selv. d. Å lære å be, og å lære om bønn. e. Å bygge felleskap.

**Punkt e: Å bygge fellesskap – altså et godt sosialt miljø – er spesielt avgjørende for hvordan måloppnåelsen blir. Det er først når barn og ungdom føler seg trygge sosialt at de lærer og bidrar mest og best.**

1. **Å lage en kort dokumentar(-film) om Jesus og/i vår tid.**

Hva med å lage en egen film om Jesus? Innhold: Hvordan vi skal tenke på og forholde oss til Jesus i vår tid?
Se nettsiden blilys.no for ressurs til denne oppgaven. Kanskje har du/dere ikke tid til å gjøre denne. Mest sannsynlig har dere ikke tid til å gjøre både dette (punkt 3) og det det som står i punkt 4. Det er helt greit å ikke gjøre alt i disse øktene, men kun velge ut det du ønsker å gjøre og/eller har tid til.

1. **What Would Jesus Do-armbånd** – Se ressurs for dette under «Du trenger». Her må du forberede litt:
Kjøpe inn/skaffe utstyr som trengs i forkant etter at du har bestemt hvilken teknikk dere skal bruke. Det finner du ut av ved å skumme gjennom videoene/lenkene aller først.